# Uradni list C 12A/15.

| | ISSN 1977-1045 |
| --- | --- |
| Uradni list
  Evropske unije | C 12A |
| | |
| Slovenska izdaja | Informacije in objave | Zvezek 5915. januar 2016 |

ISSN 1977-1045

Uradni list

Evropske unije

C 12A

Slovenska izdaja

Informacije in objave

Zvezek 5915. januar 2016

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Sodišče Evropske unije |
| 2016/C 012A/01 | Razpis prostega delovnega mesta | 1 |

Obvestilo št.

Vsebina

Stran

V   Objave

UPRAVNI POSTOPKI

Sodišče Evropske unije

2016/C 012A/01

Razpis prostega delovnega mesta

1

---

| SL | |
| --- | --- |

SL

---

V Objave

UPRAVNI POSTOPKI

Sodišče Evropske unije

| 15.1.2016 | SL | Uradni list Evropske unije | CA 12/1 |
| --- | --- | --- | --- |

15.1.2016

SL

Uradni list Evropske unije

CA 12/1

---

RAZPIS PROSTEGA DELOVNEGA MESTA

(2016/C 012 A/01)

Delovno mesto direktorja za tolmačenje (naziv AD 14 ali AD 15) na Sodišču Evropske unije v Luxembourgu bo kmalu prosto. To delovno mesto bo zapolnjeno na podlagi člena 29(2) Kadrovskih predpisov za uradnike Evropske unije.

Naloga Direktorata za tolmačenje pri Sodišču Evropske unije (1) je pomoč pri izvajanju sodne dejavnosti Sodišča, Splošnega sodišča in Sodišča za uslužbence z zagotavljanjem visokokakovostnega tolmačenja na obravnavah in na drugih sestankih, ki jih organizira institucija.

Direktorat za tolmačenje se mora odzivati na naraščajočo količino dela in morebitne prilagoditve načina dela, obenem pa mora nadzorovati stroške, povezane s tolmačenjem. Zelo visoka kakovost storitev tolmačenja pa hkrati ostaja ključna za dobro delovanje večjezične institucije in za kakovost evropskega pravosodja.

Direktor, ki je neposredno podrejen sodnemu tajniku, bo zadolžen za organizacijo in motivacijo službe, v kateri je zaposlenih približno 80 uradnikov, med katerimi je 75 konferenčnih tolmačev, ki jim po potrebi pomagajo pooblaščeni pomožni konferenčni tolmači (AIC), in bo deloval na medinstitucionalni ravni, obenem pa bo moral ohranjati posebnosti institucije.

Kandidati, državljani ene od držav članic Evropske unije, morajo imeti znanje, potrjeno z univerzitetno diplomo, ali znanje, enakovredno univerzitetni izobrazbi. Imeti morajo sposobnost vodenja in usklajevanja dela obsežne administrativne enote. Imeti morajo poglobljeno znanje in poklicne izkušnje v zvezi z opisanimi nalogami. Kandidati morajo imeti vsaj deset let poklicnih izkušenj. Zaželene so poklicne izkušnje na področju konferenčnega tolmačenja.

Kandidati morajo imeti poglobljeno znanje enega uradnega jezika Evropske unije in dobro znanje dveh drugih uradnih jezikov. Prav tako se bo upoštevalo znanje drugih jezikov. Direktor mora imeti zaradi potreb službe poleg dobrega znanja francoskega jezika tudi dobro znanje angleškega jezika.

VLOŽITEV PRIJAV:

Kandidati za to delovno mesto so pozvani, naj svojo prijavo Sodišču posredujejo po elektronski pošti izključno na naslov appel_candidatures@curia.europa.eu, in sicer najkasneje 12. februarja 2016 do 17. ure. Ta prijava mora vsebovati podroben življenjepis in vsa druga ustrezna dokazila. Kandidati morajo k prijavi priložiti tudi največ 5-stranski dopis glede vloge in nalog direktorja za tolmačenje in pojasniti, zakaj menijo, da so usposobljeni za to delovno mesto.

Luxembourg, 1. december 2015.

---

(1)  Dodatne informacije o Sodišču Evropske unije in Direktoratu za tolmačenje so na voljo na spletni strani institucije www.curia.europa.eu

---